เทพเจ้าของกรีกมีต้นกำเนิดมาจากไหน
สวัสดีค่ะ วิวจากแชนเนล Point of View ค่ะ
เชื่อว่าหลายๆคนนะคะ น่าจะเคยติดตามพวกเรื่องราวเทพปกรณัม
Mythology ของกรีกกับโรมันมาพอสมควรใช่มั้ยคะ
เพราะว่าจริงๆเรื่องพวกนี้ก็ถือว่าเป็น แรงบันดาลใจของหลายๆเรื่องบนโลกใบนี้นะคะ
ไม่ว่าจะเป็นหนัง ละคร นิยาย อะไรต่างๆใช่มั้ยคะ
แล้วที่สำคัญเนี่ยชื่อต่างๆมันก็ปรากฏ ในความทรงจำเรามามากมาย
แต่ด้วยความที่ Mythology เนี่ย ไม่ใช่หลักสูตรบังคับของประเทศไทยนะคะ
ดังนั้นพวกเราเนี่ยก็จะรู้สึกแค่ว่า เฮ้ย ชื่อนี้มันคุ้นๆ เรารู้บ้างเล็กๆน้อยๆ
อะ ซุสเป็นเทพแห่งสายฟ้า
อ้าว แล้วเคออสคือใคร โครนอสคือใคร อะไรอย่างงี้นะคะ
พอปรากฏขึ้นมาในหนังในละครเนี่ย
เราก็จะรู้เฉพาะเรื่องที่เขานำเสนอมาใช่มั้ยคะ
ไม่รู้ว่าแบบเขาดัดแปลงมาจากอะไรๆยังไง
เช่นเดียวกับทุกคนเลยค่ะ ที่ผ่านมาเนี่ย วิวแค่เคยมีโอกาสเรียนเรื่องราวเกี่ยวกับ
Mythology ของกรีกโรมันเนี่ย
พูดถึงวีรบุรุษแค่ประมาณสามสี่คนเท่านั้นล่ะค่ะ
ไม่ได้มีโอกาสเรียนจริงๆจังๆนะคะ
ดังนั้นพอมาดูหนังดูละครอะไรต่างๆเนี่ย
ก็รู้สึกว่าแบบ เฮ้ย เราไม่ได้เข้าใจทั้งหมดอะ
จริงๆเราก็เป็นคนที่สนใจพวกตำนานนิทานอะไรต่างๆ
ถ้าเราได้รู้เรื่องพวกนี้เนี่ย
ก็น่าจะทำให้เราเข้าใจอะไรต่างๆได้มากขึ้น
ไม่ว่าจะเป็นเวลาที่ไปดูหนังดูละคร หรือเวลาที่ไปเที่ยวนะคะ
พวกตามยุโรป ตามวิหาร ตามศิลปะต่างๆเนี่ยนะคะ
ดังนั้นค่ะ วิวก็เลยไปหาอ่านเพิ่มเติมมานะคะ
และก็รู้สึกว่าเออ ไหนๆก็อ่านแล้ว
เอามาแบ่งปันให้ทุกคนฟังดีกว่าค่ะ
ซึ่งบังเอิญว่าเรื่องราวที่จะเล่าต่อไปนี้
มันฟิตกับเรื่องราวดราม่าระดับเทพของเราพอดีเลยค่ะ
ดราม่าระดับเทพในวันนี้ก็เลยเป็นตอน กำเนิดเทพ นี่ล่ะค่ะ
มาดูกันดีกว่าค่ะว่าเหล่าเทพแห่ง ภูเขาโอลิมปัสที่เราคุ้นเคยชื่อกันดีเนี่ย
เขามีต้นกำเนิดมาจากไหน และต้นกำเนิดของเขานี่จะดราม่าระดับไหนนะคะ
บอกเลยว่าดราม่ามาก แซ่บมากนะคะทุกคน
ถ้าพร้อมจะฟังกันแล้วนะคะ อย่าลืมกดติดตามวิวให้ครบทุกช่องทางค่ะ
เพราะว่าแต่ละช่องทางเนื้อหาไม่เหมือนกันนะจ๊ะ
แล้วก็ถ้าใครอยากดูดราม่าระดับเทพตอนอื่นๆนะคะ
ไม่ใช่แค่เทพกรีก-โรมันนะคะ แต่รวมไปถึงเทพของฮินดู เทพญี่ปุ่น เทพจีน เทพอะไรต่างๆมากมายนะคะ
ก็สามารถกดไปดูได้ตรงนี้เลยค่ะ วิวทำเป็น playlist ไว้ให้แล้วนะคะ
สำหรับตอนนี้พร้อมจะไปฟังเรื่องราวที่ทั้ง สนุกแล้วก็ได้สาระกันรึยังคะ
ถ้าพร้อมกันแล้วก็ไปฟังกันเลยค่ะ
ต้องบอกก่อนนะคะว่าเรื่องราว ตำนานนิทานของกรีกและของโรมันเนี่ย
มันจะมีเนื้อหาที่ค่อนข้างใกล้เคียงกันมากๆค่ะ
แต่ว่าก็อาจจะมีบางส่วนที่ไม่เหมือนกัน มีชื่อเรียกที่แตกต่างกันไปบ้างนะคะ
ดังนั้นถ้าใครจะเอาไปสอบ จะเอาไปเรียนอะไรต่างๆ
เช็คดีๆก่อนนะคะว่า
เออ ที่เราเรียนมันเป็นกรีกหรือเป็นโรมัน
ชื่อนี้ตรงรึเปล่า อะไรตรงรึเปล่า
รวมไปถึงเหมือนที่วิวพูดทุกครั้ง เวลาที่เล่าเป็นนิทานเลยค่ะว่า
เรื่องพวกนี้บางทีเป็นเรื่องที่เล่าปากต่อปากนะคะ ดังนั้นมีหลากหลายเวอร์ชัน
บางเวอร์ชันจะเล่าไม่เหมือนกันเนอะ
เพราะว่ามันเกิดจากการบันทึกที่ช่วงเวลาที่แตกต่างกันค่ะ
ถ้าสมมติว่าใครอยากรู้ว่า เวอร์ชันที่วิวเอามาเล่าเนี่ยมาจากไหนนะคะ
อ้างอิงอยู่ด้านล่างค่ะ สามารถไปหาอ่านกันได้นะคะ
โอเค นอกเรื่องไปไกล เราเข้าเรื่องกันดีกว่าค่ะ
เรื่องราวกำเนิดของเทพกรีกทั้งหลายนี่นะคะ
ถ้าเราจะไปหาดูเนี่ยต้องไปหาที่หนังสือเล่มนึงค่ะ
หนังสือเล่มนั้นเป็นหนังสือที่เขียนโดยกวีกรีกโบราณค่ะ
ตัวหนังสือเนี่ยชื่อว่า Theogony นะคะ
ส่วนคนที่เขียนเนี่ยนะคะ เป็นกวีกรีกโบราณชื่อว่า Hesiod ค่ะ
ซึ่งในนั้นเนี่ยก็บรรยายจุดเริ่มต้นของโลกขึ้นมานะคะ
การจะเล่ากำเนิดเทพต้องเล่าจากกำเนิดโลกก่อนค่ะ
แรกเริ่มเดิมทีของโลกเราเนี่ยนะคะ
มันเป็นความเวิ้งว้างว่างเปล่าที่ไม่มีอะไรเลยค่ะ
สิ่งแรกที่อุบัติขึ้นมาก่อนเนี่ยเขาเรียกว่า เคออส ค่ะ
อะ Chaos ที่ปัจจุบันแปลว่า ความวุ่นวายอะไรต่างๆเนี่ยนะคะ
แต่ในภาษากรีกโบราณเนี่ยมันไม่ได้แปลว่า ความวุ่นวาย ความโกลาหลอะไรอย่างนี้นะ
มันหมายถึงความเวิ้งว้างแล้วก็รอยแยกนั่นเองค่ะ
หลังจากที่เคออสเกิดขึ้นมาเนี่ยนะคะ
สิ่งถัดไปที่เกิดขึ้นมาก็คือ ไกอา นั่นเอง
ถามว่าไกอาคืออะไรนะคะ
ไกอา เรียกง่ายๆภาษาอังกฤษก็คือ Mother Earth นั่นเองหรือว่าโลกของเราเนี่ยแหละค่ะ
เราจะเห็นเวลาที่เราดูหนังดูการ์ตูนอะไรอย่างงี้
บางตัวละครจะชื่อว่าไกอา ที่เป็นมารดาผู้ให้กำเนิดทุกสิ่งอย่างอะ
อย่างใครทัน Captain Planet
การ์ตูนเก่ามาก
จะเห็นว่าผู้หญิงที่เป็นคนแบบว่า ควบคุมทุกอย่างเขาจะชื่อไกอานะคะ
ประมาณนั้นเลยนะ
การ์ตูนเก่ามากทุกคน บอกอายุเลยอะ ดังนั้นช่างมันค่ะ
สิ่งถัดไปจากไกอาที่เกิดขึ้นนะคะก็คือ ทาร์ทารุส หรือว่าคุกจักรวาลนั่นเอง
หรือบางคนเขาก็แปลว่าแบบก้นบึ้งค่ะ คืออะไรก็ตามที่มันอยู่ลึกๆๆๆๆลงไปค่ะ
เคออส ไกอา ทาร์ทารุส
และสิ่งสุดท้ายที่เกิดขึ้นนะคะก็คือ อีรอส
ถ้าใครรู้จักชื่อนี้ดีจะรู้ว่านี่คือชื่อกรีกของคิวปิดนั่นเอง
อีรอส หมายถึงความรักใคร่ค่ะ
ทั้งสี่อย่างนี้นะคะ เราถือว่าเป็นสสารต้นกำเนิดค่ะ
คือทุกสิ่งในโลกนี้เกิดจากสี่อย่างนี้ด้วยกัน
เขาบอกว่าสี่อย่างนี้ผสมรวมกัน อันไหนเยอะบ้างน้อยบ้างเนี่ย
แต่ว่าทุกอย่างในโลกใบนี้เนี่ยต้องเกิดจาก การผสมรวมกันของอะไรซักอย่างในสี่อย่างนี้แหละ
ก็ถือว่าเป็นสสารต้นกำเนิดอะนะ
อย่างไรก็ดีค่ะ วันนี้เราจะมาโฟกัสกันที่ กำเนิดของเทพใช่มั้ยคะ
ดังนั้นเราต้องไปโฟกัสที่ไกอาค่ะ ในฐานะเทพองค์แรกนะคะ
ไกอานี่เป็นเหมือน Mother Earth ใช่มะ
ซึ่งถ้าจะอยู่คนเดียวเนี่ย แล้วจะผลิตลูกหลาน อะไรต่อไปยังไงก็ไม่ได้ใช่มั้ย
ดังนั้นค่ะ ไกอาก็เลยสร้างลูกคนแรกของตัวเองขึ้นมานะคะ
โดยการแบบว่าสร้างขึ้นมาเลย แบบอุบัติขึ้นมา ฟริ้ง ขึ้นมาเลย ประมาณนี้นะ
ชื่อว่า อูเรนอส หรือบางคนก็เรียกว่า ยูเรนัส นั่นเองค่ะ
เวลาออกเสียงภาษากรีก บางทีมันก็จะแบบมี variation นิดนึงนะ
บางคนอาจจะออกเสียงไม่ตรงกับวิว ก็ไม่ได้ถือว่าอันไหนผิดอันไหนถูกกว่ากันนะคะ
อูเรนอสหรือว่าอูรานัสหรือยูเรนัสเนี่ยนะคะ ก็เกิดขึ้นมาเป็นลูกชายคนแรกของไกอาค่ะ
ซึ่งพอเกิดขึ้นมาแล้วถามว่าอูเรนอสเป็นใคร
เขาคือท้องฟ้าค่ะ
ท้องฟ้ามีหน้าที่อะไร ไกอาคือโลกใช่มั้ย
ท้องฟ้าคือสิ่งที่ปกคลุมทั้งหมดของโลกค่ะ
ดังนั้นอูเรนอสไม่ได้เป็นแค่ลูกของไกอานะคะ
แต่ว่าเกิดขึ้นมาแล้วก็ถือว่าเป็นสามีของไกอาด้วยค่ะ
และที่สำคัญเป็นสามีที่ไม่ค่อยดีเท่าไหร่นะ
เป็นสามีที่กดขี่ข่มเหงภรรยาค่ะ
คือมีความขี้อิจฉาสูงมาก
บังคับไกอาทุกสิ่งอย่าง ประมาณว่า
ถ้าฉันอยากได้ตอนนี้ ฉันต้องได้ อะไรอย่างงี้นะ
และที่สำคัญ กลัวมากๆว่าจะมีใคร มาแย่งความรักของไกอาไปจากตัวเอง
ดังนั้นพอไกอากับอูเรนอสมีลูกเนี่ยนะคะ
อูเรนอสก็เลยเอาลูกเนี่ยไปซ่อนไว้ ตามรอยแตกต่างๆของโลกค่ะ
เพื่อที่ลูกพวกนี้จะไม่ได้เห็นเดือนเห็นตะวัน
ไม่ได้มายุ่งเกี่ยวกับชีวิตโลกอะไรต่างๆเลยนะคะ
ซึ่งถามว่ารอยแตกของโลกมันอยู่ในไหน
มันก็อยู่ในตัวของไกอาเองนั่นแหละค่ะ
ก็เลยเหมือนกับว่าบังคับให้ลูกเนี่ย ย้อนกลับไปในตัวของแม่ใหม่อีกรอบนึงนะ
ซึ่งลูกๆของอูเรนอสกับไกอาเนี่ยก็มีมากมายเลยค่ะ
ไล่ตั้งแต่ลูกกลุ่มแรกนะคะ ได้แก่ ไททันทั้งหมด 12 ตัวด้วยกันค่ะ
ซึ่งก็ช่างมันเถอะค่ะมีชื่อมากมาย เดี๋ยวจะสับสนไปมากกว่านี้
แต่อยากให้ทุกคนจำไททันคนสุดท้ายไว้นะคะ เป็นไททันที่สำคัญที่สุด
ไททันคนนั้นชื่อว่า โครนอส ค่ะ
หลายคนน่าจะพอเคยได้ยินชื่อโครนอสมาบ้างน่ะนะ
หลังจากที่ไททัน 12 ตัวเกิดขึ้นมาแล้วโดนเอาไปยัดไว้ ตามรอยแตกของโลกต่างๆแล้วเนี่ยนะคะ
เซตถัดไปที่เกิดขึ้นมาก็คือ ไซคลอปส์ นั่นเอง
อะ หลายคนน่าจะจำไซคลอปส์กันได้
ไซคลอปส์คือยักษ์ตัวใหญ่ๆ ที่มีตาเดียวอยู่ตรงกลางหน้าผาก นั่นแหละค่ะ
ไซคลอปส์ทั้งหมดสามตัวก็เป็น ลูกของไกอากับอูรานอสเหมือนกันนะคะ
นอกจากนี้ทั้งคู่ก็ยังมีลูกอีกต่างๆมากมายค่ะ
ซึ่งช่างมัน ไม่ได้สำคัญกับเราตรงนี้นะคะ
อย่างไรก็ตามค่ะหลังจากที่ลูกเกิดมามากมายแล้ว
อูรานอสเนี่ยก็เอาลูกยัดกลับเข้าไปในตัวไกอา ยัดกลับเข้าไป ยัดๆๆๆๆๆๆๆๆๆ
บังคับนู่นบังคับนี่ ในที่สุดนะคะไกอาก็รู้สึกว่า ฉันทนไม่ได้แล้วจ้า
ฉันจะไม่ทนอีกแล้ว ประวัติศาสตร์จะไม่ซ้ำ ประวัติศาสตร์จะต้องเปลี่ยน
เปลี่ยนเป็นฉันและเธอที่เท่าเทียมกัน เข้าใจมั้ย
ประวัติศาสตร์ในวันนี้แตกต่างจากวันนั้น รักของเราจะต้องทันสมัย เข้าใจมั้ยทุกคน
มาให้ผู้หญิงโดนกดขี่ข่มเหงแบบนี้ ไกอาทนไม่ได้ค่ะ
ดังนั้นนะคะไกอาก็เลยแอบไปสร้าง เคียววิเศษขึ้นมาอันนึงค่ะ
เป็นเคียวที่ทำจากแร่พิเศษชนิดนึง ชื่อว่าประมาณ อะดาแมนต์ อะไรประมาณนี้นะ
ซึ่งเขาบอกว่าเป็นสสารที่แข็งแกร่งมากนะคะ
เป็น unbreakable เลยคือเป็นเคียวที่แข็งแรงมากๆๆๆๆ
และไกอานะคะก็แอบ เอาเคียวอันนี้ไปให้ลูกของตัวเองก็คือ
ไททันคนเล็กสุด หรือว่าโครนอสนั่นเองนะคะ
บอกว่าโครนอส เอาเคียวนี่ไป แล้วมาช่วยแม่ซะดีๆนะคะ
ดังนั้นนะคะโครนอสก็ถือเคียวนี้ไว้กับตัวค่ะ
แล้วก็รอเวลาว่าแบบ เออ เวลาไหนคือเวลาที่เหมาะที่สุด
ปรากฏว่าแน่นอนนะคะ ไกอากับอูเรนอสนอกจาก จะเป็นแม่ลูกกันก็ยังเป็นสามีภรรยากันด้วยใช่มั้ยคะ
ก็จะต้องมีเวลาที่แบบกุ๊กกิ๊กๆกัน
ดังนั้นค่ะ วันนึงอูเรนอสก็ทำเหมือนปกติ
คือบังคับไกอานะคะ คือกึ่งจะข่มขืนว่าอย่างนั้นเถอะ
โครนอสก็เลยโผล่ขึ้นมาจากข้างหลังค่ะ
แล้วก็จัดการใช้เคียวอันนี้เนี่ยนะคะ ฟันอูรานอสเข้าไปข้างหลังค่ะ
ฟันเข้าไป ตัดอูรานอสออกมา ฉัวะ ขาดเป็นสองท่อนเลยนะคะ
ซึ่งจากเหตุการณ์นี้นะคะทำให้ทุกสิ่งอย่างของร่างกาย อูรานอสกระจัดกระจายเป็นสิ่งต่างๆมากมายเลยค่ะ
เลือดไหลไปทาง อวัยวะภายในไหลไปทาง
เนื้อกระเด็นไปทาง อะไรอย่างงี้นะคะ
ซึ่งด้วยพลังของผู้ให้กำเนิดนะคะ ก็ต้องยอมรับว่าเป็นสิ่งมีชีวิตแรกๆในโลกอะนะ
ทำอะไรไปก็เกิดเป็น สิ่งมีชีวิตต่างๆเต็มไปหมดน่ะแหละ
ดังนั้นเลือดของอูรานอสเนี่ยตกไปที่นึง ก็กลายเป็นสิ่งมีชีวิตประเภทนึง
เครื่องในตกไปอีกที่นึงก็เป็นสิ่งมีชีวิตอีกประเภทนึง
ก็เกิดสิ่งมีชีวิตต่างๆในโลกขึ้นมาเต็มไปหมดเลยค่ะ
รวมถึงสิ่งนึงด้วยที่ค่อนข้างจะมีชื่อเสียงนะคะก็คือ เทพีอะโฟรไดรต์นั่นเองนะคะ เทพีแห่งความงาม
หรือว่าที่เรารู้จักกันในชื่อโรมันว่า วีนัส นั่นแหละค่ะ
ถามว่าวีนัสเกิดจากส่วนไหน
อันนี้แบบ เอ้อ มากๆเลยนะคะ คือวีนัสเนี่ยเกิดจากอวัยวะเพศของอูรานอส
ที่โดนโครนอสเนี่ยนะคะตัด แล้วก็โยนลงไปในทะเลค่ะ ตุ้บ!
อวัยวะเพศของอูรานอสตกลงไปในทะเล ทำให้ทะเลเดือดปุดๆๆๆๆๆ
เกิดฟองคลื่นต่างๆขึ้นมาแล้วก็มีเทพีอะโฟรไดรต์เนี่ย ก้าวขึ้นมาจากฟองคลื่นต่างๆนะคะ
ซึ่งเทพีอะโฟรไดรต์เนี่ย ก็ต้องบอกว่าเป็นเทพีที่งดงามที่สุด
ในบรรดาเหล่าเทพทั้งหลายที่เคยเกิดขึ้นมาค่ะ
ดังนั้นเหตุการณ์การเกิดของเทพอะโฟรไดรต์ หรือว่าการเกิดของเทพวีนัสเนี่ยก็เลย
กลายเป็นแรงบันดาลใจให้ศิลปินหลายๆคน สร้างสรรค์งานศิลปะนะคะ
เราน่าจะเคยเห็นภาพที่เป็นแบบว่า อะโฟรไดรต์หรือว่าวีนัสเนี่ยอยู่กลางหอย
แล้วก็ผุดขึ้นมาจากในทะเล
หรือว่าก้าวออกมาจากเกลียวคลื่น อะไรประมาณนี้นะคะ
และนี่นะคะก็คือต้นกำเนิดของเทพองค์แรก จาก 12 เทพผู้ยิ่งใหญ่แห่งโอลิมปัสนะคะ
อย่างไรก็ตามค่ะเราจะไปต่อกัน ที่เทพองค์อื่นๆเนาะว่าเกิดมาได้ยังไงค่ะ
หลังจากที่โครนอสเนี่ยฆ่าอูรานอสไป เหล่าลูกๆของอูรานอสก็เป็นอิสระขึ้นมาค่ะ
เหล่าไททันทั้ง 12 คนนะคะ ก็มีการจับคู่แต่งงานกันเองบ้างอะไรบ้าง
แล้วก็มีลูกต่างๆมากมาย
กลายเป็นภูตแห่งทะเล ภูตแห่งอะไรอย่างงี้เต็มไปหมดเลยนะคะ
อย่างไรก็ตามค่ะ เรายังโฟกัสอยู่ที่โครนอสอยู่นะคะ
เนื่องจากโครนอสเป็นคนฆ่าพ่อของตัวเองใช่มั้ยคะ
โครนอสก็เลยกลายมาเป็นคนสำคัญนะคะ ขึ้นมาเป็นประมุขของครอบครัวนี้แทน
ซึ่งโครนอสเนี่ยก็เลือกที่จะแต่งงานกับ น้องสาวของตัวเองนะคะ
เป็นหนึ่งในไททัน 12 คนนั้นล่ะค่ะ
ก็คือ รีอา หรือว่า เรีย นั่นเองนะคะ
พอแต่งงานกันเสร็จเนี่ย โครนอสก็รู้ว่า เฮ้ย ลูกๆเนี่ยมันเป็นสิ่งที่อันตราย
ขนาดฉันนี่ยังฆ่าพ่อได้เลย ลูกๆของฉันเนี่ยก็ฆ่าฉันได้เหมือนกัน
ดังนั้นนะคะด้วยความขี้อิจฉาอะไรต่างๆ
โครนอสก็เลยคิดว่าฉันปล่อยให้เมียของฉันเนี่ย
มีลูกออกมาเป็นตัวเป็นตนไม่ได้ เดี๋ยวมันจะมาฆ่าฉัน
ดังนั้นค่ะพอหลังจากที่ โครนอสกับรีอาแต่งงานกันเนี่ยนะคะ
แน่นอนว่ารีอาก็ต้องมีลูก
แต่โครนอสนะคะฉลาดกว่าอูเรนอสนิดนึง
คือถ้าเอาลูกไปซ่อนไว้ตรงนั้นตรงนี้ เดี๋ยวใครไปหาเจอมันก็ฟื้นกลับมาค่ะ
ดังนั้นนะคะพอรีอามีลูกคนแรกได้แก่ เฮสเทีย
โครนอสก็เลยจัดการคว้าลูกหมับเข้าไปค่ะ
แล้วก็กลืนเข้าไปในท้องเลยทันทีในคำเดียวนะคะ
คือน่ากลัวมาก กลืนคำเดียวหมดเลย
จริงๆตรงนี้แอบบอกถ้าตอนนั้นเนี่ยนะโครนอสเกิด ใช้เวลาอีกนิดนึง เคี้ยวนะ ไม่กลืนเลยเนี่ย
ชีวิตของโครนอสจะดีกว่านั้นเยอะค่ะ
อย่างไรก็ตามนะคะ โครนอสกลืนลูกคนแรก เข้าไปในท้องเรียบร้อยแล้ว
หลังจากนั้นค่ะรีอาก็มีลูกต่อมาอีกหลายๆคนนะคะ
ไล่ตั้งแต่ดีมีเทอร์ เฮร่า เฮดีส โพไซดอน
อะ ชื่อเริ่มคุ้นๆแล้วนะคะ
ซึ่งทุกคนที่ผ่านมาเนี่ยนะคะ โครนอสก็จัดการ
กลืนเข้าไป กลืนๆๆๆๆๆๆ กลืนเข้าไปในคำเดียวหมดเลยค่ะ
จนกระทั่งในที่สุดนะคะ รีอารู้สึกว่าแบบฉันทนไม่ได้แล้ว
นอกจากมันจะบังคับข่มขู่ฉันอะไรต่างๆ
ลูกฉันก็ยังไม่ทันได้อุ้มเลยมันก็กินเข้าไปหมดเลย
ฉันอยากมีลูก เข้าใจมั้ย
ดังนั้นค่ะ รีอาก็เลยรู้สึกว่าฉันต้องการความช่วยเหลือ
จะไปปรึกษาใครดีน้าที่เคยมีประสบการณ์แบบนี้
ใครน้าที่เคยมีประสบการณ์โดนผัวฆ่าลูกทิ้ง
แหม่ะ ฟังขนาดนี้ก็รู้กันแล้วใช่มั้ยคะ ว่าคำตอบไม่ยากเลยค่ะ
รีอาก็เลยไปปรึกษาไกอา แม่ของตัวเองนี่แหละค่ะ
ประมาณว่า แม่ๆ เนี่ย มันน่ะ มันน่ะ มันทำเหมือนพ่อเลย มันกินลูกเข้าไปหมดเลย
ทำยังไงดีแม่
ซึ่งหลังจากที่ทั้งสองคนปรึกษากันแล้วนะคะ
ไกอาก็ให้คำแนะนำไปค่ะประมาณว่า
เอาลูกไปซ่อนสิ เอาลูกไปซ่อน อย่าปล่อยให้มันกิน
ดังนั้นนะคะเมื่อครั้งต่อไปที่รีอาตั้งท้องค่ะ
ก็คลอดลูกออกมาค่ะเป็นเด็กคนนึงตั้งชื่อว่า ซุส นะคะ
รีอาเนี่ยรีบเอาซุสไปซ่อน ก่อนที่โครนอสจะมากินนะคะ
เสร็จแล้วก็รีบไปหาก้อนหินมาก้อนนึงค่ะ
เอาชุดเด็กเนี่ยพันๆๆๆไว้
แล้วพอโครนอสมาบอกว่า ไหนคลอดลูกแล้ว ขอดูลูกหน่อยสิจ๊ะ
ก็ยื่นก้อนหินนี้ให้โครนอสแทนค่ะ
ซึ่งโครนอสเนี่ยที่ผ่านมากินลูกไปหลายคนและ
ก็ชิลๆ ประมาณว่า ฉันไม่ต้องมองหน้าลูกหรอก นี่มันอาหารชัดๆ
ก็จัดการกลืนก้อนหินก้อนนั้นนะคะ ลงไปในท้องอย่างรวดเร็ว กรึ๊บ!
โดยที่แทบไม่ได้มองด้วยซ้ำ ว่าไอที่กลืนลงไปเนี่ยคืออะไรค่ะ
เหตุการณ์หลังจากนั้น
อะพอไม่ท้องแล้วใช่มั้ย รีอาก็เป็นอิสระ
ดังนั้นค่ะ รีอาก็เลยรีบเอาซุสไปซ่อนตัวไว้ค่ะ
ถามว่าไปซ่อนไว้ที่ไหน
ก็คือไปซ่อนไว้ที่เกาะๆนึงชื่อว่า เกาะครีต นะคะ
ซึ่งเกาะนี้ปัจจุบันยังมีอยู่นะ
เป็นสถานที่ท่องเที่ยวดังด้วย
สามารถไปเที่ยวกันได้นะคะ
พอไปถึงเนี่ยก็เอาซุสให้กับชนเผ่านักรบไปชนเผ่านึง
ซึ่งชนเผ่านี้ก็เอาไปให้สิ่งมีชีวิตอีกสิ่งนึง ชื่อว่า นิมฟ์ นะคะบอกว่า
เอาไอเด็กซุสเนี่ยไปเลี้ยงหน่อย แล้วก็เลี้ยงมันให้ปลอดภัยจากพ่อของมันนะ
ซึ่งถามว่าไอพวกนิมฟ์เนี่ยเอาซุสไปเลี้ยงไว้ที่ไหน
ก็เอาไปเลี้ยงไว้ในถ้ำแห่งนึงนะคะที่เกาะครีต
ซึ่งปัจจุบันยังสามารถไปเที่ยวได้อยู่นะ เป็นสถานที่ศักดิ์สิทธิ์ไปแล้ว
เขาถือว่าเป็นสถานที่ที่เลี้ยงดูซุสให้เติบโตนะคะ
แต่ถามว่านิมฟ์เลี้ยงซุสยังไง
อะ จะบอกว่าเลี้ยงปกติก็เลี้ยงไม่ได้
เพราะว่าโครนอสในตอนนั้นนะคะ ในฐานะผู้เป็นใหญ่เป็นคนที่คุมทั้งสวรรค์แล้วก็โลก
ถ้าสมมติเอาซุสเลี้ยงไว้ในโลก อ่าวเดี๋ยวโครนอสก็เห็น
เอาซุสเลี้ยงไว้บนสวรรค์ เดี๋ยวโครนอสก็เห็น
ดังนั้นพวกนิมฟ์ค่ะ ด้วยความที่กลัวมากๆๆๆ
ว่าโครนอสจะมาเอาซุสไป
ก็เลยจัดการเอาซุสเนี่ยผูกเชือก แล้วก็ห้อยเอาไว้นะคะ ระหว่างโลกกะสวรรค์
คือไม่อยู่ในทั้งโลกและสวรรค์ค่ะ ดังนั้นโครนอสก็เลยไม่รู้นะคะ
หลังจากนั้นก็เลี้ยงซุสมาเรื่อยๆค่ะ ด้วยนมของแพะนะคะ
ให้นมแพะ ให้นมแพะไปเรื่อยๆ
และทุกครั้งที่ซุสร้องไห้เนี่ย
พวกนี้ก็กลัวว่าโครนอสจะได้ยินก็จะลุกขึ้นมา
ร้องเล่นเต้นระบำอะไรต่างๆกันเฮฮาปาจิงโกะเลยค่ะ
เพื่อที่จะกลบเสียงเด็กร้องไห้นั่นเอง
พวกนี้ก็เลี้ยงซุสมาเรื่อยๆนะคะ จนกระทั่งในที่สุดซุสก็เติบโตเป็นผู้ใหญ่ค่ะ
และแน่นอนว่าซุสเนี่ยมีความแค้น รู้สึกว่าแบบ แหน่ะ แกฆ่าพี่น้องฉัน
แกจะฆ่าฉันด้วย แกทรมานแม่ฉันอีก
ฉันจะต้องแก้แค้นโครนอสให้ได้
ก็ถือว่าเป็นลูกชายอีกคนนึงที่เกลียดพ่อตัวเองเนาะ
เป็นปมอีดิปุส ซึ่งก็จะสืบต่อกันมา ในตำนานกรีกต่างๆมากมายนะคะ
ตัวละครกรีกมากมายเป็นปมอีดิปุส ปมเกลียดพ่อ ว่าอย่างนั้นเถอะค่ะ
ซุสนี่ก็อยากเอาคืนพ่อมากๆนะคะ
ดังนั้นซุสก็เลยไปร่วมมือกับคนนึงค่ะ
นั่นก็คือทั้งย่าและยายของตัวเองได้แก่ ไกอา นั่นเองค่ะ
เออ เป็นทั้งย่าทั้งยายเลยนะ
ไปร่วมมือกับไกอานะคะ ไปปรึกษาว่าทำยังไงดี
จนสุดท้ายค่ะวันนึงก็ไปซุ่มโจมตีโครนอสนะคะ
ขณะที่โครนอสเดินผ่านมา ซุสก็โผล่ออกไป แฮ่!! เซอร์ไพรส์!!
แล้วก็จัดการเตะท้องโครนอสเข้าไปค่ะ ปั้กๆๆๆ
จนในที่สุดโครนอสก็จำเป็นจะต้องอ้วกออกมาค่ะ
อ้วกออกมาเป็นอะไร อ้วกออกมาเป็น ลูกๆของตัวเองที่กลืนเข้าไปนี่แหละ
เริ่มจากอย่างแรกที่ออกมา ก็คืออย่างสุดท้ายที่ลงไปใช่มั้ย
ก็คือก้อนหินที่ตัวเองคิดว่าเป็นซุสนั่นแหละค่ะ
ซึ่งซุสเนี่ยก็เอาก้อนหินก้อนนี้ไปตั้งไว้ใจกลางกรีกเลยนะคะ
แล้วคนกรีกโบราณเนี่ยเขาก็จะถือว่า ก้อนหินก้อนนี้เป็นก้อนหินวิเศษอะไรอย่างงี้
เพื่อที่จะเป็นอนุสรณ์สถานของ การที่ซุสมีชัยเหนือโครนอส ประมาณนั้นนะคะ
และตรงบริเวณที่ตั้งก้อนหินก็กลายเป็นวิหารในที่สุดค่ะ
หลังจากนั้นนะคะ โครนอสก็ คายลูกออกมาทีละคน ทีละคน ทีละคน
จนถึงคนสุดท้ายหรือว่าลูกคนโตที่ลงไปคนแรกนี่ล่ะค่ะ
ซึ่งพอออกมาแล้วเนี่ยนะคะ เหล่าพี่น้องของซุสเนี่ย ก็ไม่ได้ออกมาเป็นเด็กแบเบาะนะคะ
แต่ว่าออกมาเป็นแบบผู้ใหญ่แล้ว แล้วก็เป็นผู้ใหญ่ที่ full power แล้ว
เรียกได้ว่าเป็นเหล่าเทพเลยว่าอย่างงั้นเถอะ
ทุกคนก็เลยร่วมมือกันนะคะ ไปต่อสู้กับเหล่าไททันค่ะ
แล้วก็ยึดอำนาจมาได้ในที่สุดค่ะ
เหล่าพี่น้องของซุสนะคะก็เลยขึ้นไป บนยอดเขาเขานึงค่ะ ชื่อว่ายอดเขาโอลิมปัสค่ะ
แล้วก็ตั้งคณะกรรมการการปกครอง เหนือยอดเขาโอลิมปัสขึ้น นับตั้งแต่วันนั้นนี่แหละค่ะ
ทีนี้ปัญหาก็คือจะแบ่งอำนาจกันยังไงดีนะคะ
ซึ่งบังเอิญมากๆเลยว่าเหล่าบรรดา พี่น้องของซุสเนี่ยมีทั้งหมดหกคนใช่มั้ยคะ
แบ่งออกเป็นผู้ชายสาม ผู้หญิงสามค่ะ
ดังนั้นผู้ชายสามคนนะคะ ได้แก่ ซุส โพไซดอน แล้วก็เฮดีสเนี่ย
ก็เลยตกลงกันว่าเราจะแบ่งกันปกครอง เป็นสามส่วนด้วยกัน ได้แก่
ท้องฟ้า โลกใต้พิภพ แล้วก็ทะเลนะคะ
ซุสเนี่ยในฐานะคนที่เป็นผู้นำในการยึดอำนาจน่ะนะ
ก็เลยขึ้นมาปกครองท้องฟ้าแล้วก็ถือว่า เป็นหัวหน้าเทพโอลิมปัสด้วยนะคะ
ส่วนโพไซดอนเนี่ยก็ได้ปกครองทะเลทั้งหมดไป
และเฮดีส แม้ว่าจะไม่เต็มใจเท่าไหร่แต่ก็ต้องลงไป ปกครอง Underworld หรือว่าโลกใต้พิภพนั่นเองค่ะ
ส่วนบรรดาลูกผู้หญิงทั้งสามคนเนี่ยนะคะ
คนแรกเฮสเทียหรือว่าที่แปลว่า hearth นะคะหัวใจเนี่ย
ก็กลายเป็นเทพแห่ง domestic หรือว่า เทพแห่งเรื่องราวในครัวเรือนอะไรต่างๆค่ะ
ซึ่งสุดท้ายแล้วเฮสเทียเนี่ยตัดสินใจว่า ฉันไม่อยู่บนโอลิมปัสดีกว่า
ฉันขอไปอยู่กับเหล่ามนุษย์บนโลกดีกว่านะคะ
ส่วนผู้หญิงอีกคนนึงก็คือดีมีเทอร์ค่ะ
ซึ่งดีมีเทอร์นี่ถือเป็นเทพแห่ง การเก็บเกี่ยว กสิกรรม อะไรต่างๆนะคะ
ก็เป็นหนึ่งในเทพที่จะได้รับการบูชาค่อนข้างเยอะเนาะ
เพราะว่าพวกการเกษตรอะไรก็เป็นปกติอะ ได้รับการบูชาเยอะอยู่แล้วนะคะ
และคนสุดท้ายค่ะก็คือเฮร่านั่นเอง
เฮร่านี่ตัดสินใจแตกต่างจากพี่น้องของตัวเองนะคะ
เฮร่าตัดสินใจแต่งงานกับซุสค่ะ
เฮร่าก็เลยกลายเป็นเทพแห่งผู้หญิง แล้วก็การแต่งงานนั่นเองค่ะ
หลังจากนั้นนะคะเหล่าเทพอะไรต่างๆก็มีการ แต่งงานกันไปแต่งงานกันมา
จนกลายเหล่าเทพกรีกมากมายที่ทำให้เราได้มาศึกษา เรื่องราว Mythology ในอนาคตนี่แหละค่ะ
เป็นไงบ้างคะ เรื่องราวของเหล่าเทพ วุ่นวายแล้วดราม่ามั้ย
มีการฆ่ากัน หักหลังกัน อะไรวุ่นวายเต็มไปหมดเลยนะคะ
แต่ว่าก็เป็นหนึ่งในเรื่องที่สนุกดีเนาะ
เอาเป็นว่าถ้าใครชื่นชอบเรื่องนี้อะไรยังไง อย่าลืม
กดไลก์เป็นกำลังใจให้วิว แล้วก็กดแชร์เพื่อชวนเพื่อนๆมาดูด้วยกันค่ะ
อยากให้วิวเล่าเรื่องอะไรยังไงอีก คอมเมนต์มาด้านล่างเลยค่ะ
หรือว่าใครที่เชี่ยวชาญ Mythology มากกว่าวิวนะคะ
อยากเพิ่มเติมให้ อยากเสริมตรงนั้นเสริมตรงนี้
วิวอ่านชื่อตรงนี้ผิดรึเปล่า ออกเสียงแบบนี้ดีกว่า ก็คอมเมนต์มาด้านล่างได้เช่นกันค่ะ
ถือว่าเป็นการแบ่งปันซึ่งกันและกันนะคะ
สำหรับวันนี้ลาไปก่อนละกันค่ะทุกคน
บ๊ายบาย สวัสดีค่ะ
เอาจริงๆดองไว้ยังไม่ได้เล่าเลยนะคะ
จริงๆเทพกรีกโรมันนี่ก็มีที่มา ร่วมกับพวกเทพของฮินดูเหมือนกันใช่มั้ย
อย่างซุสเนี่ยบางคนเขาก็เชื่อว่า เป็นเทพองค์เดียวกับพระอินทร์
เป็นเทพองค์เดียวธอร์ อะไรอย่างนี้นะ
ก็เพราะว่าก็คือเป็นตระกูลภาษา ของอินโดยูโรเปียน เป็นชาวอารยันเหมือนกัน
ก่อนที่จะแยกไปอินเดียทาง แยกมาทางยุโรปทาง อะไรอย่างนี้นะ
ถ้ามีโอกาสในอนาคต แต่น่าจะนานนิดนึงนะคะทุกคน
เพราะว่าต้องค้นข้อมูลเยอะมาก
เดี๋ยวไว้จะมาเล่าให้ฟังค่ะว่าธอร์ พระอินทร์ แล้วก็ซุสเกี่ยวข้องอะไรกันยังไง
เป็นเทพองค์เดียวกันจริงรึเปล่านะคะ
ก่อนไปเชื่อเลยทุกคนจะต้องคอมเมนต์ ถึงทรงผมข้าพเจ้าเยอะกว่าเนื้อหาแน่เลยอะ
ใช่มะ เป็นไง หน้ากลมป๊อกเลยเธอ นะจ๊ะ
เอาเป็นว่าช่างมันค่ะทุกคน ไปเถอะ
บ๊ายบาย สวัสดีค่ะ